
Projekteerimistingimuste määramine
(Sepa tn 10 hoone lammutamine)

1. ASJAOLUD JA MENETLUSE KÄIK

18.12.2009.a AS EESTI ESM, registrikood 10176697, mida esindab juhatuse liige Anna Gradinar, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Sepa tn 10 hoone lammutamiseks. Sepa tn 10 maa on riigi omandis olev katastrisse kandmata maa.
Sepa tn 10 hoone kuulub OÜ-le PÕHJA PEALINN vastavalt 22.06.2000.a sõlmitud ehitise ostu-müügi lepingule (notariaalregistri nr 6782).  AKTSIASELTS EESTI ESM on OSAÜHINGU PÕHJA PEALINN ainuosanik ning omandab ükssada protsenti (100%) OÜ PÕHJA PEALINN osakapitalist vastavalt 07.06.2006.a sõlmitud osaühingu osade müügilepingule (registri number 3101). 
03.12.2009.a Narva Linnavalitsuse Arhitektuuri- ja Linnaplaneerimise Amet kooskõlastas detailplaneeringu. 08.12.2009.a oli vastu võetud Narva Linnavalitsuse protokolliline otsus: taotleda Narva Linnavolikogult nõusolekut Sepa tn 10 maa-ala detailplaneeringu vastuvõtmist ja avaliku valjapaneku korraldamist.
2. ÕIGUSLIKUD ALUSED

2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2  Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1 Määrata projekteerimistingimused Sepa tn 10 hoone lammutusprojekti koostamiseks järgnevalt:    
	3.1.1. ÜLDANDMED



	3.1.1.1 Taotleja andmed: 
             AS EESTI ESM, registrikood 10176697
             Vestervalli tn 2-m1, 20307 Narva
3.1.1.2 Kinnistu aadress, mille kohta esitatakse taotlus: 
                Narva linn, Sepa tn 10
3.1.1.3 Ehitisregistri andmed:
 Ehitise nimetus: hoone (rüüstatud) 
 Hoone ehitisregistri kood 118001630, hoone ehitisealune pind: 328,0 m2
3.1.1.4  Kinnistusraamatu andmed puuduvad 

	3.1.1.5  Käesolevad projekteerimistingimused on kehtivad kuni 31.12.2011.a

	3.1.1.6  Projekteerimistingimuste koostamise alus:     

3.1.1.6.1 Projekteerimistingimuste 18.12.09.a taotlus nr 3139/1-12;
3.1.1.6.2 Ehitusseadus1, Narva linna  ehitusmäärus;
3.1.1.6.3 Eestis kehtivad normatiivid, EPN, Eesti Standardid.


	3.2 PROJEKTEERIMISE EESMÄRK




Projekti koostamise eesmärgiks on Sepa tn 10 hoone lammutamine.

	3.3 ÜLDNÕUDED




3.3.1    Projekt koostada lähtudes Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 811: 2006 „Hoone ehitusprojekt. Lõige 16. Lammutusprojekt”; 

- Narva Linnavolikogu 30.11.2006.a kinnitatud  määrus nr 48 „Narva linna ehitusmäärus”.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.5 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6 Projekt peab olema heaks kiidetud kõigil ehitusseadusega ettenähtud juhtudel.

3.3.7 Esitada projekti nimetus vastavalt projekteerimistingimustele.

3.3.8 Väljastatud projekteerimistingimused lisada projekti kausta lisana.
3.3.9 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.10 Lammutusprojekt esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks vähemalt kahes identselt komplekteeritud eksemplaris.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Projekti mahus esitada järgmised analüüsid ning lahendused:
- lammutustööde ohutusnõuded, järjekord ning vajadusel konstruktsioonide ajutise toestamise moodused;

- sõlmede lahtiühendamise viisid ja järjekord;

- lammutatavate materjalide ligikaudsed kogused eraldi materjalide kaupa;

- lammutusmaterjalide kasutamise ja jäätmete paigutamise kohad. Millised lammutusjäätmeid ladustatakse, millised viiakse käitlusesse;

- ohtlike jäätmete kogused liikide kaupa ja iga liigi edasine suunamine;

- lammutatavate materjalide ja jäätmete käitlemise ohutusnõuded;

- tehnovõrkude lahtiühendamise tingimused ja kohad. 

3.4.2 Lammutusprojekti koosseisus esitada lisaks:

- lammutusjäätmete kava koos käitluskohtade määramisega;

- hoone inventeerimisjoonised;

- situatsiooniskeem (kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee);

- asendiplaan (esitada krundi geodeetilise mõõdistuse alusel);
- lammutustööde korraldamise plaan;

- lammutustööde käigus rikutud katete taastamise plaan.

3.4.3 Lammutustööde korraldamise plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid, transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne.
3.5  ERITINGIMUSED

Peale Sepa tn 10 maa-ala detailplaneeringu kehtestamist teostada maakasutuse vormistamine. Maakasutamise õigust tõendav dokument esitada ehitusprojekti lisana.

	3.6  KOOSKÕLASTUSED




3.6.1    Ida-Eesti Päästekeskuse Narva Keskkomando.

3.6.2    Tehnovõrkude valdajad.   

3.6.3    Narva Linnavalitsuse Linnavara- ja Majandusameti kommunaalmajandusosakond.
3.6.4    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.
	[image: image1.png]



Tarmo Tammiste

Linnapea

Ants Liimets

